ROMÂNIA                                                                   


SE APROBA,

PRIMĂRIA MUNICIPIULUI TIMISOARA                               P R I M A R             

DIRECŢIA URBANISM




Dr. Ing. GHEORGHE CIUHANDU
SERVICIUL PLANIFICARE SPAŢIALĂ
Nr.U32007-002229/17.07.2007
REFERAT
privind aprobarea Planului Urbanistic de Detaliu “Amplasare case unifamiliale”, 
strada Constantin Daniel nr. 9, Timişoara
Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.


Având în vedere documentaţia înregistrată cu nr. U32007-002229/11.05.2007  prin care se solicită analizarea şi avizarea din punct de vedere urbanistic a Planului Urbanistic de Detaliu “Amplasare case unifamiliale”, strada Constantin Daniel nr. 9, Timişoara;

Având în vedere prevederile Certificatului de Urbanism nr. 5359/11.09.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Amplasare case unifamiliale”, strada Constantin Daniel nr. 9, Timişoara;
Documentaţia este iniţiată de proprietarul terenului VINTER AVRAM şi a fost elaborată de S.C. SIREGON GRUP S.R.L., conform proiect nr. 7018/2007.
Terenul studiat în cadrul acestei documentaţii este situat în intravilanul municipiului Timişoara, în zona de sud – vest a oraşului, zona Freidorf – Strada Constantin Daniel ce face legătura cu strada Ardealului. Prin P.U.G. aprobat prin HCL nr. 157/2002 Timişoara pentru acest amplasament este stabilită funcţiunea de zonă locuinte si functiuni complementare cu regim de înălţime sub P+2E/zona industriala/zona institutii si servicii, cu interdictie temporara de construire pana la elaborarea PUD/PUZ.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul Planului Urbanistic de Detaliu “Amplasare case unifamiliale”, strada Constantin Daniel nr. 9, Timişoara este înscrisă în CF nr. 3225, nr. cadastral 416/a/1/1/2, 416/a/1/2/2, 504/16/5, teren cu casa P+M, în suprafaţă de 1606 mp, proprietar Vinter Avram.
Prin documentaţie se propune pentru terenul studiat funcţiunea de locuinţe şi amplasarea unei case cu regim de inaltime S+P+M, in spatele casei existente P+M. Se propune dezmembrarea parcelei studiate în 3 loturi: lotul 1 - drum de servitute pt. lotul 3, lotul 2 - cu casa P+M existentă, lotul 3 - pe care se prpune casa P+2E+M.

Pentru deservirea, auto şi pietonală, a lotului 3 se propune realizarea unui drum de servitute intern, perpendicular pe strada Constantin Daniel, cu un profil transversal de 4m, conform Aviz Comisia de Circulaţie 656/19.04.2007. 

Obţinerea Autorizaţiei de Construire este condiţionată de înscrierea în C.F. nr. 3225 a servituţii de trecere pentru drumul de acces şi asigurarea şi realizarea locurilor de parcare necesare functiunii propuse, exclusiv pe terenul beneficiarilor, conform Anexei 2 din RLU aferent PUG aprobat prin HCL nr. 157/2002. 

            Indicii de construibilitate propuşi în documentaţie sunt:
POT maxim  = 40 % 
CUT maxim  = 1,6
Regim maxim de înălţime admis va fi  P+2E
La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.
Documentaţia de urbanism este însoţită de toate avizele şi acordurile cerute prin Certificatul de Urbanism, in conformitate cu legislatia in vigoare si Ghidul privind Metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu “Amplasare case unifamiliale”, strada Constantin Daniel nr. 9, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

